Pressemeddelelse

**Hærens Nimbus, foredrag 17. marts i Horsens**

Lørdag den 17 marts kl. 13.00 vil forfatteren til "Hærens motorcykler" Kim Hartvig Sørensen om fortælle om Hærens Nimbus.

Foredraget foregår på Danmarks Industrimuseum i Horsens, der for øjeblikket danner rammen om udstillingen ”Nimbus 100 år”. **Nimbus 100 år** er en særudstilling i samarbejde med Danmarks Nimbus Touring. Udstillingen kan ses frem til den 2. april 2018.

Foredraget dækker de tidlige Nimbus fra 1920'erne - populært kaldet *kakkelovnsrør (Nimbus A/B), og den model, der blev lanceret i 1934 og populært kaldes Humlebien (*Nimbus C) og vil omhandle:

* Hvilke opgaver Nimbus har løst i Hæren,
* Nimbus før besættelsen - herunder samarbejdet mellem Fisker & Nielsen A/S og Hærens Motorkøretøjstilsyn
* Nimbus d. 9. april 1940 og under besættelsen - herunder Nimbus rolle i kampene d. 9. april og tiden indtil samarbejdspolitikkens ophør
* Nimbus efter besættelsen og under Den kolde Krig - herunder Nimbus rolle i motoriseringen af hæren
* Hvad adskiller en militær Nimbus fra en civil og sidst lidt om motorcyklistens påklædning.

Vedhæftet to fotos, som kan benyttes i omtale af foredraget:

Det første foto er en Nimbus A/B og med den statelige chef for Hærens Motorkøretøjstilsyn C. Rye, der var ansvarlig for at Hæren fik Nimbus.

Det andet foto af Nimbus C og den senere Chefpolitiinspektør i Århus, Alexandersen, da han var militærpolitisergent i Tyskland efter krigen.

Deltagelse i foredraget sker ved at købe billet til udstillingen ”Nimbus 100 år”. Billetpris er kr. 70, medlemmer af DNT og Industrimuseets venner har gratis adgang.

Med venlig hilsen

Ole Puggaard

Museumsleder